

**ประกาศสำนักงานเทศบาลตำบลดอกไม้**

**เรื่อง มาตรการการส่งเสริมคุณธรรมและความโปร่งใสภายในหน่วยงาน**

ตามเกณฑ์การประเมินคุณธรรมและความโปร่งใสการดำเนินงานของหน่วยงานภาครัฐ ประจำปีงบประมาณ พ.ศ. 2566 (Integrity Transparency Assessment : ITA) กำหนดตัวชี้วัดการป้องกันการทุจริตโดยให้ส่วนราชการมีมาตรการภายในเพื่อส่งเสริมความโปร่งใสและป้องกันการทุจริต กำหนดมาตรการหรือ แนวปฏิบัติของหน่วยงานในการตรวจสอบการใช้ดุลพินิจของเจ้าหน้าที่ และเพื่อเป็นการลดการใช้ดุลพินิจมีมาตรฐานและความเป็นธรรมในการปฏิบัติงานให้บริการที่เป็นรูปธรรม ไม่เลือกปฏิบัติต่อผู้รับบริการเพื่อให้การปฏิบัติงานของเจ้าหน้าที่ในสำนักงานเทศบาลตำบลดอกไม้. อำเภอสุวรรณภูมิ จังหวัดร้อยเอ็ดเป็นไปด้วยความ โปร่งใส ตามแนวทางการประเมินคุณธรรมและความโปร่งใสในการดำเนินงานของหน่วยงาน จึงได้กำหนดแนวทางนโยบายมาตรการภายใน เพื่อส่งเสริมหน่วยงานให้มีคุณธรรมและความโปร่งใส ป้องกันการทุจริต ตรวจสอบได้ ลดการใช้ดุลพินิจของผู้บริหารและเจ้าหน้าที่ผู้ปฏิบัติงาน เพื่อให้การดำเนินงานมีมาตรฐาน เป็นไปในทิศทางเดียวกัน มาตรการเผยแพร่ข้อมูลต่อสาธารณะ เพื่อกำหนดแนวทางการปฏิบัติของหน่วยงานในการเผยแพร่ข้อมูลข่าวสารต่อสาธารณะ ประชาชนเข้าถึงได้อย่างสะดวก รวดเร็ว และสามารถตรวจสอบการดำเนินงานของหน่วยงานได้ตามหลักความโปร่งใส โดยกำหนดแนวทางดังนี้

**มาตรการตรวจสอบการใช้ดุลพินิจ**

1. กำหนดบทบาทหน้าที่ของผู้บริหารทุกระดับ ให้ครอบคลุมถึงการตรวจสอบ กำกับดูแล และ

ติดตามการปฏิบัติงาน ตลอดจนการใช้ดุลพินิจของผู้ใต้บังคับบัญชาให้เป็นไปตามกฎหมาย กฎระเบียบข้อบังคับมาตรฐาน/คู่มือการปฏิบัติงาน/ขั้นตอนที่เกี่ยวข้อง อย่างเคร่งครัด

2. กำหนดจรรยาบรรณ บทบาทหน้าที่ของบุคลากรทุกระดับ ให้ครอบคลุมถึงการปฏิบัติงานตาม

กฎหมาย กฎระเบียบข้อบังคับ มาตรฐาน คู่มือการปฏิบัติงานและขั้นตอนที่เกี่ยวข้องอย่างเคร่งครัด โดยยึดหลักความถูกต้อง เสมอภาค และเป็นธรรม

3. กำหนดให้จัดทำคู่มือ หรือมาตรฐาน การปฏิบัติงานของบุคลากร ทั้งในภาพรวม และในระดับ

กระบวนงานที่สำคัญ รวมถึงคู่มือหรือมาตรฐานในการให้บริการที่สำคัญ เพื่อลดการใช้ดุลพินิจของผู้ปฏิบัติงาน

4. ส่งเสริมให้มีการนำเทคโนโลยีสารสนเทศและระบบฐานข้อมูลมาใช้ในการจัดเก็บและ ประมวลผลข้อมูลอย่างเป็นระบบและสะดวกในการสืบค้น เพื่อใช้ประกอบการตัดสินใจของผู้บริหารและผู้ปฏิบัติงาน

5. กำหนดให้บุคลากรรายงานการดำเนินงานปฏิบัติงานที่ไม่เป็นตามกฎหมาย กฎระเบียบ ข้อบังคับมาตรฐาน คู่มือการปฏิบัติงาน และขั้นตอนที่เกี่ยวข้องต่อผู้บังคับบัญชาตามลำดับ เพื่อให้เจ้าหน้าที่ผู้รับผิดชอบดำเนินการหาข้อเท็จจริง วิเคราะห์เหตุการณ์ และเสนอแนวทางป้องกัน และแก้ไขปัญหาต่อผู้บริหารที่รับผิดชอบ

6. กำหนดให้มีการตรวจสอบ และรายงาน การดำเนินงานของหน่วยงานตามกฎหมาย กฎระเบียบข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง การควบคุมข้อบกพร่องในการปฏิบัติงาน และการปฏิบัติงานที่ไม่เป็นไปตามกฎหมาย กฎระเบียบ ข้อบังคับ มาตรฐาน คู่มือการปฏิบัติงาน และขั้นตอนที่เกี่ยวข้อง

**มาตรการเผยแพร่ข้อมูลต่อสาธารณะ**

๑. จัดให้มีช่องทางในการบริการข้อมูลข่าวสารตามมาตรา ๙ ของพระราชบัญญัติข้อมูลข่าวสารของ ราชการ พ.ศ. ๒๕๔๐ และข้อมูลที่ต้องเปิดเผยต่อสาธารณะตามแนวทางที่สำนักงาน ป.ป.ช. กำหนด ทางเว็บไซต์หน่วยงาน และช่องทางอื่นตามความเหมาะสม เพื่อให้ประชาชนสามารถตรวจสอบ และสืบค้นข้อมูลที่ครบถ้วน ถูกต้อง ทันสมัย ได้อย่างสะดวกและรวดเร็ว

๒. กำหนดบทบาทหน้าที่ความรับผิดชอบหลักในการจัดทำรวบรวมตรวจสอบ และเปิดเผยข้อมูล ต่อสาธารณะตามแนวทางที่สำนักงาน ป.ป.ช. กำหนด ดังนี้

๒.๑ สำนัก/ฝ่าย/งาน/กลุ่มงานที่รับผิดชอบข้อมูล ต้องจัดทำ และปรับปรุงข้อมูลให้ถูกต้อง สมบูรณ์ และ ทันสมัยอยู่เสมอ โดยความเห็นชอบของผู้บริหาร ก่อนส่งข้อมูลดังกล่าวเผยแพร่ต่อสาธารณชน

๒.๒ งานประชาสัมพันธ์กองวิชาการและแผนงานสำนักปลัดเทศบาลดำเนินการนำข้อมูลเผยแพร่บนเว็บไซต์หลักของสำนักงานตามหลักเกณฑ์การประเมินคุณธรรมและความโปร่งใสการดำเนินงานของหน่วยงานภาครัฐ ประจำปีงบประมาณ พ.ศ. 2563 (Integrity Transparency Assessment : ITA) ที่สำนักงาน ป.ป.ช. กำหนด

3. งานประชาสัมพันธ์กองวิชาการและแผนงาน (สำนักปลัดเทศบาล) พิจารณาการจัดทำรูปแบบเว็บไซต์ ITA ของหน่วยงาน ให้สามารถเข้าถึงได้อย่างสะดวก รวดเร็ว มีความน่าสนใจ และทันสมัยอยู่เสมอรวมถึงสรุปข้อมูลสถิติ และรายงานผลการสืบค้นเสนอต่อผู้บริหารรายไตรมาส

ประกาศ ณ วันที่ 15 มีนาคม 2566



ลงชื่อ

(นายบวร ประสาร)

นายกเทศมนตรีตำบลดอกไม้



**ประกาศสำนักงานเทศบาลตำบล**

**เรื่อง เจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส**

ด้วยยุทธศาสตร์ชาติ ว่าด้วยการป้องกันและปราบปรามการทุจริต กำหนดให้ผู้บริหารองค์กรปกครองส่วนท้องถิ่น แสดงเจตจำนงทางการเมือง ในการต่อต้านการทุจริตของผู้บริหาร ประกอบกับมติคณะรัฐมนตรี เมื่อวันที่   
5 มกราคม 2559 เห็นชอบให้หน่วยงานภาครัฐทุกหน่วยงาน เข้าร่วมรับการประเมินคุณธรรม และความโปร่งใสในการดำเนินงานของหน่วยงานภาครัฐ ตามที่สำนักคณะกรรมการป้องกันและปราบปรามการทุจริตแห่งชาติเสนอ

สำนักงานเทศบาลตำบลดอกไม้ จึงขอประกาศเจตจำนงทางการเมือง ในการต่อต้านการทุจริตของผู้บริหาร ที่จะบริหารงานด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต เพื่อเสริมสร้างคุณธรรม และความโปร่งใสในการบริหารราชการของสำนักงานเทศบาลตำบลดอกไม้ จะก่อให้เกิดประโยชน์สูงสุดต่อประเทศชาติและประชาชน จึงขอให้คำมั่นที่จะนำพาคณะผู้บริหาร สมาชิกสภา พนักงานส่วนตำบล ลูกจ้างประจำ พนักงานจ้าง ในสังกัดสำนักงานเทศบาลตำบลดอกไม้ ทุกคน ให้ปฏิบัติราชการด้วยความซื่อสัตย์ สุจริต ยุติธรรม ควบคู่กับการบริหารจัดการที่มีประสิทธิภาพ และร่วมมือกับทุกภาคส่วน ในการป้องกันปราบปรามการทุจริตและประพฤติมิชอบของเจ้าหน้าที่ทุกระดับ รวมทั้งตอบสนองและอำนวยความสะดวกแก่ประชาชน และขอกำหนดแนวทางให้สำนักงานเทศบาลตำบลดอกไม้ ถือปฏิบัติและดำเนินการ โดยมีรายละเอียดดังนี้

ข้อที่ 1 เจตจำนงในการบริหารงานด้วยความซื่อสัตย์สุจริต ทั้งต่อเจ้าหน้าที่ภายในหน่วยงานและสาธารณชนภายนอกเพื่อเป็นการแสดงความตั้งใจ หรือคำมั่นที่จะนำพาหน่วยงานปฏิบัติหน้าที่ด้วยความซื่อสัตย์สุจริต มีคุณธรรม มีความโปร่งใส ปราศจากการทุจริต และพร้อมที่จะได้รับการตรวจสอบการปฏิบัติงานตามเจตจำนงที่ได้แสดงไว้

ข้อ 2 นโยบายในการพัฒนาองค์กรให้มีคุณธรรมและความโปร่งใสในการดำเนินงานในฐานะเป็นหน่วยงานภาครัฐกำหนดนโยบายในการพัฒนาองค์กร ให้มีคุณธรรมและความโปร่งใสในการดำเนินงาน ในฐานะเป็นหน่วยงานภาครัฐ โดยมุ่งมั่นพัฒนาหน่วยงานให้มีคุณธรรม และความโปร่งใสตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ 6 ด้าน ดังนี้

2.1 ด้านความโปร่งใส ข้าพเจ้าจะบริหารงานด้วยความถูกต้อง ยุติธรรม ตรวจสอบได้ โดย ประชาชน สามารถเข้าถึงข้อมูลข่าวสารขององค์กร พร้อมเปิดโอกาสให้ผู้มีส่วนได้ส่วนเสีย ทั้งจากภายในและภายนอกหน่วยงาน สามารถเข้าถึงข้อมูลด้วยวิธีต่างๆ ได้หลากหลายช่องทาง การดำเนินการจัดซื้อจัดจ้างให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชน เข้ามามีส่วนร่วมในการตรวจสอบการปฏิบัติงาน โดยเปิดเผยข้อมูลข่าวสารในการดำเนินกิจกรรมทุกรูปแบบ

2.2 ด้านความพร้อมรับผิด มีเจตจำนงสุจริตในการบริหารงานและพร้อมที่จะรับผิดในการทำงาน และการบริหารงานเมื่อเกิดความผิดพลาด เพื่อสร้างความเชื่อมั่นแก่สังคมว่าการขับเคลื่อนหน่วยงาน ให้เป็นไปอย่างมีคุณธรรมและธรรมาภิบาล

2.3 ด้านความปลอดจากการทุจริตในการปฏิบัติงาน มีเจตจำนงสุจริตที่จะส่งเสริมให้มีการปฏิบัติงานโดยยึดหลักคุณธรรม จริยธรรม เพื่อให้หน่วยงานปลอดจากการทุจริตในเชิงนโยบาย และการทุจริตต่อหน้าที่ โดยไม่ใช้ตำแหน่งและหน้าที่ ในการเอื้อประโยชน์หรือรับสินบนแต่อย่างใด

2.4 ด้านวัฒนธรรมคุณธรรมในองค์กร จะบริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้านการบริการที่รวดเร็ว ถูกต้อง เสมอภาค โปร่งใสและเป็นธรรม ไม่ทนต่อการทุจริตทั้งปวงและมีความละอาย และเกรงกลัวที่จะกระทำทุจริต รวมทั้งการดำเนินการเพื่อป้องกันผลประโยชน์ทับซ้อน

2.5 ด้านคุณธรรมการทำงานในหน่วยงาน จะปลูกฝังค่านิยมและทัศนคติให้บุคลากรมุ่งเน้นผลประโยชน์ส่วนรวม มีความรู้ ความเข้าใจ ยึดหลักคุณธรรม จริยธรรม นำหลักปรัชญาเศรษฐกิจพอเพียงมาใช้ในการบริหารงานและการดำเนินชีวิต มีความเป็นธรรมในการปฏิบัติงาน และคุณธรรมในการบริหารงานในเรื่องการบริหารงานบุคคล การบริหารงบประมาณการมอบหมายงาน และการบริหารสภาพแวดล้อมในการทำงาน

2.6 ด้านการสื่อสารภายในหน่วยงาน จะส่งเสริมและพัฒนาช่องทางการสื่อสารโดยนำเทคโนโลยีทันสมัยมาปรับใช้ในการประชาสัมพันธ์ให้ประชาชนและบุคลากรในสำนักงานเทศบาลตำบลดอกไม้ เข้าถึงข้อมูลข่าวสารที่เกี่ยวข้องได้โดยเปิดเผย รวดเร็ว ถูกต้อง และประชาสัมพันธ์ให้ประชาชนแจ้งข้อมูลข่าวสาร เบาะแสทุจริตร้องเรียน ร้องทุกข์ผ่านศูนย์รับเรื่องราวร้องเรียนร้องทุกข์ สำนักงานเทศบาลตำบลดอกไม้

ประกาศ ณ วันที่ 15 .มีนาคม 2566



ลงชื่อ

(นายบวร ประสาร)

นายกเทศมนตรีตำบลดอกไม้

**เทศบาลดอกไม้**

**อำเภอสุวรรณภูมิ จังหวัดร้อยเอ็ด จังหวัดร้อยเอ็ด**

**รายงานผลการดำเนินการตามมาตรการส่งเสริมคุณธรรมและ  
ความโปร่งใสภายในหน่วยงาน**



**คำนำ**

สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักรู้ให้กับหน่วยงานภาครัฐมีการดำเนินงานอย่างโปร่งใสและคุณธรรม โดยใช้ชื่อว่า การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ถือได้ว่าเป็นมาตรการป้องกันการทุจริตเชิงรุก และมุ่งหวังให้หน่วยงานภาครัฐได้ยกระดับคุณธรรมและความโปร่งใสของหน่วยงานของตน และมุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐสามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580)

เพื่อให้การประเมินคุณธรรมและความโปร่งใสของหน่วยงานภาครัฐ(Integrity and transparency Assessment: ITA) ในปี พ.ศ. 2566 เป็นไปด้วยความเรียบร้อย สำนักงานเทศบาลตำบลดอกไม้ จึงได้จัดทำรายงานผลการดำเนินการตามมาตรการส่งเสริมคุณธรรมและความโปร่งใสภายในหน่วยงาน เพื่อสามารถนำฐานข้อมูลไปวิเคราะห์เพื่อให้การประเมินคุณธรรมและความโปร่งใสของหน่วยงานภาครัฐ(Integrity and transparency Assessment: ITA) ของสำนักงานเทศบาลตำบลดอกไม้ มีประสิทธิภาพในปีถัดไป

สำนักงานเทศบาลตำบลดอกไม้

15 มีนาคม 2566

สำนักงานเทศบาลตำบลดอกไม้ อำเภอสุวรรณภูมิ จังหวัดร้อยเอ็ดได้ดำเนินการวิเคราะห์ผลการประเมินคุณธรรมและความโปร่งใส่ของหน่วยงานภาครัฐ(Integrity and transparency Assessment: ITA) ในปี พ.ศ. 2565 ที่มาผ่าน ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น ซึ่งจากการวิเคราะห์สามารถสรุปได้ว่า มีประเด็นที่ต้องพัฒนาให้ดีขึ้น ได้แก่ ตัวชี้วัดการใช้อำนาจ ตัวชี้วัดประสิทธิภาพการสื่อสาร และตัวชี้วัดการป้องกันการทุจริต จึงมีแนวทางการพัฒนาดังนี้

|  |  |  |  |  |
| --- | --- | --- | --- | --- |
| **มาตรการ** | **แนวทางการปฏิบัติ** | **ขั้นตอน/วิธีการปฏิบัติ** | **ผู้รับผิดชอบ** | **การกำกับติดตาม** |
| **มาตรการตรวจสอบการใช้ดุลพินิจ** | - จัดทำมาตรการตรวจสอบการใช้ดุลพินิจ  - จัดทำคู่มือการปฏิบัติงานหรือหลักเกณฑ์มาตรฐานการปฏิบัติงาน  -กำหนดบทบาทหน้าที่ของผู้บริหารทุกระดับ ให้ครอบคลุมถึงการตรวจสอบ กำกับดูแล ติดตาม  การปฏิบัติงาน และการใช้ดุลพินิจของผู้ใต้บังคับบัญชา ให้เป็นไปตามกฎหมาย กฎ ระเบียบ ข้อบังคับ ประกาศ  หลักเกณฑ์ มาตรฐาน คู่มือการปฏิบัติงาน อย่างเคร่งครัด | 1. ผู้รับผิดขอบดำเนินการจัดทำมาตรการตรวจสอบการใช้ดุลพินิจ  2. ผู้บริหารประกาศหลักเกณฑ์ หรือมาตรการ เพื่อให้เจ้าหน้าที่ และบุคคลภายนอกรับทราบ  3. ผู้รับผิดชอบดำเนินการเผยแพร่มาตรการตรวจสอบการใช้ดุลพินิจ บนเว็บไซต์หลักของหน่วยงาน | สำนักปลัด | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |

|  |  |  |  |  |
| --- | --- | --- | --- | --- |
| **มาตรการ** | **แนวทางการปฏิบัติ** | **ขั้นตอน/วิธีการปฏิบัติ** | **ผู้รับผิดชอบ** | **การกำกับติดตาม** |
|  | - วิเคราะห์และบริหารความเสี่ยงเกี่ยวกับการใช้ดุลพินิจของผู้ปฏิบัติงาน  และกำหนดระบบ แนวทางป้องกัน |  |  |  |
| **มาตรการเผยแพร่ข้อมูลต่อสาธารณะ** | จัดให้มีช่องทางในการบริการข้อมูลข่าวสารตามมาตรา ๙ ของพระราชบัญญัติข้อมูลข่าวสารของ  ราชการ พ.ศ. ๒๕๔๐ และข้อมูลที่ต้องเปิดเผยต่อสาธารณะตามแนวทางที่สำนักงาน ป.ป.ช. กำหนด | 1. ผู้รับผิดชอบจัดให้มีข้อมูลเผยแพร่ต่อสาธารณชนบนเว็บไซต์หลักของหน่วยงานตามแนวทางที่สำนักงาน ป.ป.ช. โดยกำหนดให้มีช่องทางที่หลากหลายเช่น เช่น Website ,Instagram , Facebook ฯลฯ ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่นๆ ตามความเหมาะสม  2. ติดตามและตรวจสอบสถานะของข้อมูลข่าวสารให้เป็นปัจจุบัน | งานประชาสัมพันธ์กองวิชาการและแผนงาน | รายงานผลการดำเนินงานตามมาตรการ  -รอบ 3 เดือน  -รอบ 6 เดือน  -รอบ 9 เดือน  -รอบ 12 เดือน |

|  |  |  |  |  |
| --- | --- | --- | --- | --- |
| **มาตรการ** | **แนวทางการปฏิบัติ** | **ขั้นตอน/วิธีการปฏิบัติ** | **ผู้รับผิดชอบ** | **การกำกับติดตาม** |
|  | ทางเว็บไซต์หลักของหน่วยงาน และช่องทางอื่นตามความเหมาะสม เพื่อให้ประชาชนสามารถตรวจสอบ  และสืบค้นข้อมูลที่ครบถ้วน ถูกต้อง ทันสมัย ได้อย่างสะดวกและรวดเร็ว |  |  |  |
| **ประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส** | ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน | ผู้บริหารประกาศจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส ประจำปี 2566 | สำนักปลัด | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |

บัดนี้ สำนักงานเทศบาลตำบลดอกไม้ อำเภอสุวรรณภูมิ .จังหวัดร้อยเอ็ด ได้ดำเนินการตามมาตรการส่งเสริมคุณธรรมและความโปร่งใสภายในหน่วยงาน ของสำนักงานเทศบาลตำบลดอกไม้ เรียบร้อยแล้ว รายละเอียดมีดังนี้

|  |  |  |  |  |  |
| --- | --- | --- | --- | --- | --- |
| **มาตรการ** | **รายละเอียดการดำเนินงาน** | **ระยะเวลาการดำเนินงาน** | **ผลการดำเนินการ** | | **หมายเหตุ** |
| **ผลผลิต** | **ผลลัพธ์** |
| **มาตรการตรวจสอบการใช้ดุลพินิจ** | จัดทำมาตรการตรวจสอบการใช้ดุลพินิจ (เผยแพร่ข้อมูลสู่สาธารณบนเว็บไซต์หลักของหน่วยงาน | เดือนมีนาคม2566 | มาตรการตรวจสอบการใช้ดุลพินิจ | การใช้ดุลพินิจขอผู้บังคับบัญชาเป็นไปตาม กฎหมาย ระเบียบข้อบังคับประกาศ  หลักเกณฑ์มาตรฐาน คู่มือการปฏิบัติงาน อย่างเคร่งครัด |  |
| **มาตรการเผยแพร่ข้อมูลต่อสาธารณะ** | - จัดทำมาตรการเผยแพร่ข้อมูลต่อสาธารณะ(เผยแพร่ข้อมูลสู่สาธารณบนเว็บไซต์หลักของหน่วยงาน เมื่อ - เผยแพร่ข้อมูลที่ถูกต้อง รวดเร็ว ทันต่อสถานการณ์เผยแพร่ต่อสาธารณชน | เดือนมีนาคม2566 | มาตรการเผยแพร่ข้อมูลต่อสาธารณะ | รายงานผลการดำเนินงานตามมาตรการ เผยแพร่ข้อมูลต่อสาธารณะ  -รอบ 3 เดือน  -รอบ 6 เดือน  -รอบ 9 เดือน  -รอบ 12 เดือน |  |

|  |  |  |  |  |  |
| --- | --- | --- | --- | --- | --- |
| **มาตรการ** | **รายละเอียดการดำเนินงาน** | **ระยะเวลาการดำเนินงาน** | **ผลการดำเนินการ** | | **หมายเหตุ** |
|  | |
| **ผลผลิต** | **ผลลัพธ์** |
| **ประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส** | มีประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส ของผู้บริหารสำนักงานเทศบาลตำบลดอกไม้ | เดือนมีนาคม2566 | ประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |  |

วิไลวรรณ น้ำคำ ผู้จัดทำ

(นางสาววิไลวรรณ น้ำคำ)

ตำแหน่งนิติกรชำนาญการ